ბონი რაიტი

ბონი ფრანჩესკა რაიტი Births, Marriages & Deaths Index of England & Wales, 1916–2005.; at ancestry.com (; დ. 17 თებერვალი, 1991  — ინგლისელი მსახიობი, რეჟისორი და აქტივისტი. ის ყველაზე მეტად ცნობილია ჯინი უისლის შესრულებული როლით ჰარი პოტერის ფილმების სერიაში .

ლონდონში დაბადებული რაიტის პროფესიონალური სამსახიობო დებიუტი შედგა ფილმში,  "ჰარი პოტერი და ფილოსოფიური ქვა" (2001), სადაც იგი ჯინი უისლის როლს ათი წლის განმავლობაში თამაშობდა. სერიალის შემდეგ, რაიტი გამოჩნდა რამდენიმე დამოუკიდებელ ფილმებში, მათ შორისაა, სანამ მე დავიძინებ, (2013) ზღვა (2013) და ''ფილოსოფოსები'' (2014); აღნიშნულ ფილმებს არაერთგვაროვანი შეფასებები ჰქონდათ. სცენაზე მისი დებიუტი შედგა პიტერ უსტინოვის პიესაში, სინამდვილის მომენტი, პიესა დაიდგა Southwark Playhouse-ში, ხოლო პიესაში შესრულებული მთავარი როლით მან დიდება მოიპოვა.

ბონი რაიტმა 2012 წელს დაამთავრა ლონდონის ხელოვნების უნივერსიტეტი, კინემატოგრაფიის ბაკალავრის ხარისხით. შემდგომში მან დააარსა საკუთარი საწარმოო კომპანია, სახელწოდებით „BonBonLumiere“ და დაიწყო მოკლემეტრაჟიანი ფილმების წარმოება. მისი პირველი სარეჟისორო პროექტი იყო დრამა „ჩვენ ცალკე მოვდივართ, ცალკე მივდივართ“ (2012), ფილმში მონაწილეობა მიიღო მსახიობმა დევიდ თეულსიმ, ფილმი კანის კინოფესტივალზე წარადგინეს, და მას დადებითი შეფასებები მოჰყვა. ასევე არის 2016 წლის ფილმის, ''Know Thyself''-ის რეჟისორი, რომელშიც მთავარ როლს ასრულებს კრისტიან კოულსონი. ამავე წელს გამოვიდა მისი მორიგი ფილმი სახელწოდებით, „სექსტანტი“ (2016), ორივე მათგანში ყურადღება გამახვილებული იყო პეიზაჟსა და ემოციებზე. რაიტის სამნაწილიანი სერიის, სატელეფონო ზარების პრემიერა შედგა ტრიბეკას კინოფესტივალზე, 2017 წელს. რაიტმა 2018 წელს გამოუშვა ფილმი, Medusa's Ankles (2018), კერი ფოქსისა და ჯეისონ ისააკის მონაწილეობით. მან ასევე გადაიღო მუსიკალური ვიდეოები არტისტებისთვის: სოფი ლოუ, პიტ იორნი და სკარლეტ იოჰანსონი .

რაიტმა გარემოსდაცვითი აქტივობებით დიდი აღიარება მოიპოვა; იგი არის საქველმოქმედო ორგანიზაციების გრინპისის და ლუმოსი-ს ელჩი.

 ადრეული ცხოვრება და განათლება 
ბონი ფრანჩესკა რაიტი დაიბადა 1991 წლის 17 თებერვალს ლონდონის დაბა ტაუერ ჰამლეტში, ინგლისში. არის საილა ტიგისა და გარი რაიტის მეორე შვილი. საშუალო განათლება მიიღო „პრაიორ ვესტონის დაწყებით სკოლაში“, შემდეგ კი ჩრდილოეთ ლონდონის „მეფე ალფრედის სკოლაში“ გააგრძელა სწავლა.  გადასაღებ მოედანზე ყოფნის დროს რაიტი სწავლებას აგრძელებდა რეპეტიტორის დახმარებით. განათლება მიიღო ხელოვნებაში, ფოტოგრაფიაში, დიზაინის ტექნოლოგიასა და ინგლისურ ენაში. 
მან აღნიშნა, რომ გადასაღებ მოედანზე ყოფნა ხელს უწყობდა მის კინემატოგრაფიულ ცოდნასა და ინტერესს. Slater, Lydia (26 June 2009). . London Evening Standard. Archived from the original  on 29 June 2010. Retrieved 14 July 2009. 2009 წელს ჰარი პოტერის და სიკვდილის საჩუქრების გადაღებების დროს მან სწავლა დაიწყო ლონდონის კომუნიკაციის კოლეჯში, ლონდონის ხელოვნების უნივერსიტეტში.  2012 წელს რაიტმა დაამთავრა უნივერსიტეტი, კინემატოგრაფიის ბაკალავრის ხარისხით. Bonnie Wright profile, HuffPost. Retrieved 6 September 2014.

აქტივიზმი
რაიტი აქტიური სპიკერია. მან ერთხელ თქვა: „პლასტიკის ყველა ნაჭერი, რომელიც მე ოდესმე გამომიყენებია, ისევ სადღაც დედამიწაზეა და ეს დამაშინებელია“.  2017 წლის ნოემბერში იგი შეუერთდა გრინპისის გემი Arctic Sunrise-ით და აკვირდებოდა პლასტიკურ ნარჩენებს ოკეანეებში.   2018 წლის იანვარში რაიტი ეწვია კოკა-კოლას შტაბ-ბინას ატლანტაში, ჯორჯიაში, სადაც მან კომპანიას მოუწოდა რომ შეეწყვიტათ ერთჯერადი ბოთლების გამოყენება.  მან ასევე ჩაატარა საჯარო დისკუსიები იმის შესახებ, თუ როგორ შეუძლიათ ადამიანებმა შეამცირონ ერთჯერადი პლასტმასის გამოყენება. 

2020 წლის თებერვალში რაიტი, როგორც Rainforest Alliance-ის ელჩი, გაემგზავრა გვატემალაში. მან აღნიშნული მოგზაურობის შესახებ ისაუბრა როგორც ორგანიზაციის, ასევე მისი პირადი სოციალური მედიის გვერდებზე.  

რაიტი ასევე ბავშვთა ორგანიზაციის, ლუმოსის ელჩია, რომელიც როულინგმა 2005 წელს დააარსა. 2016 წელს, რაიტი და ჰარი პოტერის ერთ-ერთი მსახიობი ივანა ლინჩი ჰაიტიში გაემგზავრნენ, რათა გაცნობილიყვნენ ბავშვთა სახლში მცხოვრებ 30,000 ბავშვს. ისინი ასევე შეხვდნენ არასტაბილური პირობებისგან გადარჩენილ ოჯახებს. რაიტმა ვრცლად ისაუბრა ლუმოსის საქველმოქმედო საქმიანობაზე, სადაც აღნიშნა, რომ „მას ბევრი გაუგია იმ საქმიანობის შესახებ რასაც ლუმოსი აკეთებს  [..], მაგრამ ამ გამოცდილებამ ხაზი გაუსვა, თუ რამდენად წარმოუდგენლად მნიშვნელოვანია ლუმოსის საქმიანობა ჰაიტიში.“ Our Ambassadors We Are Lumos.org. Retrieved 9 April 2019.

სამოდელო კარიერა
2011 წელს რაიტი გამოჩნდა The Financial Times– ის მდიდრული ცხოვრების სტილის ჟურნალ How How Spend It-ში. გადაღებები შედგა ვიქტორიასა და ალბერტის მუზეუმში და პატივი მიაგეს მხატვარ დანტე გაბრიელ როსეტს. Anelli, Melissa (20 February 2011). "Bonnie Wright-Photoshoot for Financial Times' 'How To Spend It' Magazine". The Leaky Cauldron. ლონდონის მოდის კვირეულის დროს, 2011 წელს პოდიუმზე გავიდა მოდის დიზაინერისთვის, ქეითი ეარისთვის.  

 პირადი ცხოვრება 
რაიტი ცხოვრობს ლოს-ანჯელესში.  2011 წლის აპრილში რაიტი დაინიშნა ჰარი პოტერის ერთ-ერთ მსახიობზე, ჯეიმი კემპბელ ბოუერზე.   რაიტი და ჯეიმი 2012 წლის ივნისში დაშორდნენ.

რესურსები ინტერნეტში

სქოლიო


კატეგორია:ინგლისელი კინორეჟისორები
კატეგორია:XXI საუკუნის ინგლისელი ქალი მსახიობები
კატეგორია:ინგლისელი ქალი ტელემსახიობები
კატეგორია:დაბადებული 1991
კატეგორია:დაბადებული 17 თებერვალი
კატეგორია:ინგლისელი აქტივისტები
კატეგორია:ინგლისელი მსახიობები
კატეგორია:ცოცხალი ადამიანები
კატეგორია:ინგლისელი ქალი კინომსახიობები
კატეგორია:ლონდონში დაბადებულები